**NÁVRH**

Obecné zastupiteľstvo v Malej Čiernej v zmysle zákona 369/1990 Zb. o obecnom zriadení v znení neskorších zmien a doplnkov **vydáva** toto Všeobecne záväzné nariadenie obce Malá Čierna

č 3/2022 o poskytovaní pohrebných služieb a prevádzkovaní pohrebiska v obci Malá Čierna.

**Všeobecné záväzné nariadenie č.3/2022**

**o poskytovaní pohrebných služieb a prevádzkovaní pohrebiska v obci Malá Čierna**

**Článok I.**

**Základné ustanovenia a pojmy**

**§ 1.**

1. Toto všeobecne záväzné nariadenie /ďalej len nariadenie/ upravuje podmienky poskytovania pohrebných služieb, podmienky prevádzkovania pohrebiska, práva a povinnosti občanov v súlade so zákonom č. 470/2005 Z.z. o pohrebníctve.

**§ 2.**

1. Pochovanie je ukladanie ľudských pozostatkov do hrobu, hrobky na pohrebisku, alebo uloženie spopolnených pozostatkov do urny na pohrebisku.
2. Verejné pohrebisko /ďalej len pohrebisko/ je cintorín, urnový háj, rozptylová lúka.
3. Hrobové miesto je miesto na pohrebisku určené na vybudovanie hrobu, hrobky, alebo miesto na uloženie urny.
4. Konečná rakva je rakva, v ktorej sa ľudské pozostatky pochovajú.
5. Ľudské pozostatky je mŕtve ľudské telo.
6. Ľudské ostatky sú ľudské pozostatky po pochovaní.
7. Exhumácia je vyňatie ľudských ostatkov z hrobu.
8. Spopolnenie je spálenie ľudských pozostatkov v krematóriu.

**Článok II.**

**Poskytovanie pohrebných služieb, objednanie pohrebu**

**§ 3.**

**Poskytovanie pohrebných služieb**

1. Pohrebné služby v zmysle živnostenského zákona a zákona o pohrebníctve sú oprávnené:
   1. kopať hroby
   2. pochovávať do hrobov a hrobiek
   3. ukladať urny do hrobov, hrobiek a urnových miest
   4. exhumovať ľudské ostatky
   5. zabezpečovať prevoz ľudských pozostatkov
   6. zabezpečovať úpravu ľudských pozostatkov a ich ukladanie do rakvy
2. Pohrebné služby môžu:
   1. svoju činnosť na pohrebisku vykonávať len na základe platného zmluvného vzťahu.
3. Pohrebné služby sú zodpovedné
   1. za výkop hrobu, jeho zasypanie a očistenie okolia hrobu
   2. za poškodenie hrobového príslušenstva pri vykonávaní svojej činnosti
   3. za dôstojný priebeh pohrebu
4. Pohrebné služby sú povinné:
   1. dodržiavať plán uloženia hrobov a riadiť sa pokynmi správcu pohrebiska a pokynmi obce
   2. dodržiavať rozmery hrobu
   3. mať vypracovaný prevádzkový poriadok pohrebnej služby

**§ 4.**

**Objednanie pohrebu**

1. Po smrti občana a vystavení listu o úmrtí prevezie prevádzkovať pohrebnej služby ľudské pozostatky do domu smútku.
2. Prevádzkovateľ pohrebnej služby je povinný uložiť ľudské pozostatky do chladiaceho zariadenia.
3. Ponechanie ľudských pozostatkov v dome nie je možné.
4. Obstarávateľ pohrebu /osoba, ktorá sa postará o pohreb, dedič/ si u prevádzkovateľa pohrebných služieb dohodne celý priebeh pohrebu za odplatu.
5. Je v právomoci obstarávateľa pohrebu a na poslednom prianí zomrelého aký pohreb sa vykoná.
6. Občiansky pohreb vykonáva starosta obce, zástupca starostu obce, prípadne poverený poslanec obecného zastupiteľstva.
7. Cirkevný pohreb je potrebné dohodnúť s predstaviteľom danej cirkvi.

**§ 5.**

## Pochovávanie

1. Ľudské pozostatky pred dňom pohrebu je možné umiestniť vo veľkej obradnej miestnosti v obecnom dome smútku.
2. V deň pohrebu sú ľudské pozostatky umiestnené v miestnom kostolíku.

**Článok III.**

**Prevádzkovanie domu smútku a pohrebiska**

**§ 6.**

**Zoznam pohrebiska a dom smútku**

1. Na území obce Malá Čierna sa nachádza 1 pohrebisko.

**§ 7.**

**Prevádzkovanie pohrebísk**

1. Prevádzkovanie pohrebiska vykonáva prevádzkovateľ pohrebiska /pohrebnej služby/ na základe zmluvného vzťahu s obcou.
2. Prevádzkovanie pohrebiska zahŕňa najmä:
   1. dodržiavanie plánu uloženia hrobov, dodržiavanie rozmerov hrobu
   2. výkopové práce súvisiace s pochovaním, očistenie okolia hrobu
   3. pochovávanie

**Článok IV.**

**Hrobové miesto, užívanie hrobového miesta, poplatok za hrobové miesto**

**§ 8.**

**Hrobové miesto – všeobecné podmienky, tlecia doba, evidencia hrobových miest**

1. Hrobové miesta na pohrebisku v obci sú určené najmä občanom s trvalým pobytom v obci. Pochovávanie iných osôb je možné len po súhlase obce.
2. Hrob na ukladanie ľudských pozostatkov musí spĺňať požiadavky:
   1. dĺžka hrobu pre dospelú osobu a dieťa staršie ako 10 rokov musí byť najmenej 1,6 m
   2. dĺžka hrobu pre dieťa mladšie ako 10 rokov najmenej 1,2 m
   3. dno musí ležať najmenej 0,5 m nad hladinou podzemnej vody
   4. bočné vzdialenosti medzi jednotlivými hrobmi musia byť najmenej 0,3 m
   5. rakva po uložení do hrobu musí byť zasypaná zeminou vo výške minimálne 1,2 m
3. Ľudské pozostatky musia byť uložené v hrobe najmenej do uplynutia **tlecej doby***,* ktorá je najmenej **10 rokov***.*
   1. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad rakvou bude najmenej 1m.
4. Správca pohrebiska **vedie evidenciu hrobových miest**. Evidencia hrobových miest musí obsahovať:
   1. Údaje o pochovanej osobe najmä : meno, priezvisko, miesto a dátum narodenia a úmrtia, rodné číslo, dátum uloženia do hrobu s uvedením čísla hrobového miesta a hĺbky pochovania a iné ďalšie skutočnosti /nákazlivá choroba/.
   2. Údaje o nájomcovi najmä: meno, priezvisko, dátum narodenia, rodné číslo, trvalé bydlisko, a IČO ak ide o právnickú osobu, dátum uzatvorenia zmluvy a iné ďalšie skutočnosti.
5. Evidencia hrobových miest obsahuje aj zoznam významných pochovaných osôb.

**§ 9**

**Hrobové miesta na  obecnom pohrebisku**

1. Na hrobovom mieste je možné budovať obrubníky, betónové a mramorové platne, sadiť kvety a menšie okrasné stromy a kry.
2. Rozmery obrubníkov je potrebné prispôsobiť okolitým hrobovým miestam.
3. Maximálny rozmer hrobového miesta aj s obrubníkom je 2,4 m dĺžka, 1,2 m šírka pre jednohrob .
4. Maximálny rozmer hrobového miesta aj s obrubníkom je 2,4 m dĺžka, 2,0 m šírka pre dvojhrob.
5. Užívateľ hrobového miesta je povinný zabezpečovať údržbu hrobového miesta na vlastné náklady. Vzniknutý odpad je povinný ukladať do kontajnerov.

**§ 10**

**Užívanie hrobového miesta**

1. Právo užívať hrobové miesto vzniká uzatvorením nájomnej zmluvy so správcom pohrebiska.
2. Uzatvorením nájomnej zmluvy správca pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov.
3. Nájomná zmluva na uzatvára na dobu neurčitú, nesmie byť vypovedaná skôr ako pred uplynutím tlecej doby.
4. Pri úmrtí nájomcu prednostné právo majú dedičia, ak je dedičov viac, ten z dedičov, ktorý sa prihlásil ako prvý.
5. Výpoveď zo strany správcu pohrebiska je možná ak:
   1. závažné okolnosti na pohrebisku znemožňujú trvanie nájmu hrobového miesta na ďalšie obdobie
   2. ruší sa pohrebisko
   3. nájomca ani po upozornení nezaplatil nájomné za užívanie hrobového miesta
6. Ak správca pohrebiska vypovie nájomnú zmluvu v  zmysle bodov 5.1. a 5.2. musí zabezpečiť so súhlasom nájomcu nové hrobové miesto na vlastné náklady, preloženie ľudských ostatkov vrátane príslušenstva hrobu.
7. Výpovedná doba v zmysle bodu 5.3 je jeden rok, odkedy nebolo zaplatené nájomné ak je nájomca známy. Ak si nájomca po uplynutí výpovednej doby neodstráni príslušenstvo hrobu, má správca pohrebiska právo príslušenstvo odpredať.
   1. Výpovedná doba v zmysle bodu 5.3. je päť rokov odkedy nebolo zaplatené nájomné ak nie je nájomca známy. Po uplynutí výpovednej doby má správca pohrebiska právo príslušenstvo hrobu odpredať.
8. Nájomca je povinný oznámiť správcovi pohrebiska všetky zmeny údajov potrebné na vedenie evidencie hrobových miest.

**§ 11**

**Exhumácia**

1. Pred uplynutím tlecej doby je možné ľudské ostatky exhumovať len na základe písomnej žiadosti:
   1. orgánov činných v trestnom konaní
   2. obstarávateľa pohrebu
   3. blízkej osoby ak obstarávateľ už nežije, alebo ak obstarávateľom pohrebu bola obec
2. Náklady na exhumáciu uhradí ten, kto o ňu požiadal.

**§ 12**

**Poplatok za užívanie hrobového miesta**

1. Za užívanie hrobového miesta je možné zaplatiť na dobu 10 rokov dopredu. Pri zvýšení poplatku za užívanie hrobového miesta má právo správca pohrebiska doúčtovať rozdiel.
2. Poplatok za užívanie hrobového miesta je príjmom obce. Správca pohrebiska poplatok vyberie od užívateľa a odvedie na účet obce.
   1. jednohrob .............................**30,- €** za každých začatých 10 rokov
   2. dvojhrob .............................**60,- €** za každých začatých 10 rokov
   3. jednorázový poplatok za hrobové miesto pre cudzích občanov........................**200,-€**
   4. jednorázový poplatok pre rodákov z obce Malá Čierna....................................**100,-€**

**§ 13**

**Údržba pohrebísk**

1. Údržba pohrebiska je zabezpečovaná v zmysle prevádzkového poriadku pohrebiska, schváleného OZ.
2. Údržba pohrebiska zahŕňa:
   1. zimnú údržbu komunikácie a chodníkov
   2. letnú údržbu komunikácie a chodníkov, kosenie, zametanie
   3. osvetlenie pohrebiska
   4. zabezpečenie dodávky vody na pohrebisku
   5. zabezpečenie likvidácie odpadu z pohrebiska a domu smútku

3. Údržbu pohrebiska zabezpečuje obec ako správca pohrebiska.

**§ 14**

## Kontrolná činnosť a sankcie

1. Kontrolu nad dodržiavaním VZN vykonávajú:
   1. poverení pracovníci OcÚ
   2. kontrolór obce

**§ 16.**

**Sankcie**

Za nedodržanie ustanovení tohto nariadenia je možné uložiť pokutu v zmysle zákona o priestupkoch.

**§ 17.**

**Záverečné ustanovenia**

1. Pokiaľ nie sú uvedené ďalšie podmienky poskytovania pohrebných služieb a prevádzkovania pohrebísk platia ustanovenia zákona o pohrebníctve.
2. Všeobecné záväzné nariadenie č. 5/2016 platnosť končí 31.12.2021.
3. Všeobecne záväzné nariadenie č. 3/2022 bolo schválené OZ dňa ................
4. Všeobecné záväzné naradenie nadobudlo účinnosť ......................

V  Malej Čiernej .........................

Jaroslav Koleda

# starosta obce

Vyvesené : 19.11.2021 Zvesené :...............................